**J A V N I N A T J E Č A J**

**(ZO/EnU-1/2024)**

**ZA SUFINANCIRANJE PROJEKATA U PODRUČJU ZO I ENU**

**ORGANIZACIJA CIVILNOGA DRUŠTVA (UDRUGA)**

**Pitanja i odgovori**

|  | **PITANJE** | **ODGOVOR** |
| --- | --- | --- |
| 1. | Molimo da razjasnite dio koji se odnosu na  "mjerljivi ishod provedbe projekta: minimalno 50 sudionika. Potrebno je sudjelovanje barem 1 stručnjaka" i to kako slijedi:Podrazumijeva li se pod edukacijom podrazumijeva angažman mene kao voditelja projekta  (stručnjaka - diplomiranog pravnika) koji savjetuje građane o pravnim procedurama dostupnim vezano za konkretni okolišni problem, obzirom da se provodim  aktivnosti koje se sastoje:  u savjetovanju/ edukaciji prijavitelja  ili   u samostalnom iniciranju upravno/sudskih postupaka povodom zaprimljenih prijava građana,  te da li bi se u tom slučaju  mjerljivi ishod (50 sudionika)  odnosio na broj prijavitelja koje savjetujem ili iniciram upravno-sudske postupke u njihovo ime? | Mjerljiv ishod *sudjelovanje barem 1* *stručnjaka* može podrazumijevati Vaš angažman kao voditelja projekta  (stručnjaka - diplomiranog pravnika) koji savjetuje građane o pravnim procedurama dostupnim vezano za konkretni okolišni problem, a mjerljiv ishod *minimalno 50 sudionika* u vašem slučaju se odnosi na broj prijavitelja koje savjetujete ili inicirate upravno-sudske postupke u njihovo ime. |
| 2. | Molimo odgovor na pitanje je li moguće u sklopu jednog projektnog prijedloga provoditi aktivnosti iz Aktivnosti zaštite okoliša i iz Aktivnosti energetske učinkovitosti, ili je u jednom projektnom prijedlogu moguće provoditi podaktivnosti samo jedne od navedenih aktivnosti. | U sklopu jednog projekta/prijave ***nije*** moguće provoditi aktivnosti zaštite okoliša i energetske učinkovitosti. Jedna projektna prijava se mora odnositi na jednu projektnu aktivnost.Svaka udruga može kao nositelj projekta prijaviti i ugovoriti najviše dva (2) projekta, pri čemu se dvije projektne prijave istog prijavitelja mogu odnositi samo na provedbu različitih aktivnosti iz točke I. Natječaja (nije moguće prijaviti dva projekta za istu aktivnost). |
| 3. | Nastavno na raspisani Javni natječaj za sufinanciranje projekata u području zaštite okoliša i energetske učinkovitosti organizacija civilnog društva u  točki II. Javnog natječaja pod nazivom Sredstva  fonda i  financiranje stoji da "*Fond odobrava donacije sukladno postotnom učešću utvrđenom općim aktima Fonda."*Znači li to da naša udruga koja dolazi s područja Općine Brodski Stupnik ima pravo na financijsko učešće fonda od 40% ukupnih troškova jer nije područje posebne državne skrbi ni brdsko planinsko područje? | Sukladno *Pravilniku o uvjetima i načinu dodjeljivanja sredstava Fonda za zaštitu okoliša i energetsku učinkovitost, te kriterijima i mjerilima za ocjenjivanje prijava za dodjeljivanje sredstava Fonda („Narodne novine“ broj 88/24)* organizacije civilnog društva (udruge) mogu ostvariti sredstva Fonda u udjelu **do 80% opravdanih troškova ukupne vrijednosti ulaganja.**Sukladno navedenom svi prihvatljivi prijavitelji imaju pravo na 80% sufinanciranja (najviše u iznosu do 10.600,00 EUR po pojedinom odobrenom projektu). |
| 4. | Navedeno je da organizacije civilnog društva (udruge) mogu ostvariti sredstva Fonda u udjelu do 80% opravdanih troškova ukupne vrijednosti ulaganja te da Fond može odabranim ponuditeljima odobriti  sredstva donacije, najmanje u iznosu  od 2.650,00 EUR, a najviše u iznosu do 10.600,00 EUR po pojedinom odobrenom projektu. Znači li to da za sufinanciranje možemo najviše prijaviti ukupne, 100%-tne troškove od 13.250,00 EUR? | Tako je, najviši ukupni prihvatljivi troškovi projekta iznose 13.250,00 € te je u tom slučaju sufinanciranje Fonda 10.600,00 € (80%). |